

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 029**

**Датум: 20. 09. 2024. године**

**Л А П О В О**

На основу члана 32. став 1. тачка 9. Закона о локалној самоуправи („Службени гласник РС“, бр. 129/07 и 83/14 и др. закон, 101/16, 47/18 и 111/2021- др. закон), члана 45. и 46. Закона о култури („Службени гласник РС“, бр. 72/09,13/16 и 30/16-испр., 6/20, 47/2021, 78/2021 и 76/2023), члана 37. тачка 12. Статута општине Лапово („Службени гласник општине Лапово“ бр. 2/19), члана 13. тачка 6. и члана 28. Одлуке о усклађивању Одлуке о оснивању Општинске библиотеке „Слово“ у Лапову са Законом о култури („Службени гласник општине Лапово“ бр. 9/23), Скупштина општине Лапово, на седници одржаној дана 20. септембра 2024. године, донела је

**Р Е Ш Е Њ Е**

**О ИМЕНОВАЊУ ЧЛАНОВА НАДЗОРНОГ ОДБОРА**

**ОПШТИНСКЕ БИБЛИОТЕКЕ „СЛОВО“ У ЛАПОВУ**

**Члан 1.**

 У Надзорни одбор Општинске библиотеке „Слово“ у Лапову, на мандатни период од 4 године, именују се:

 **Из реда оснивача:**

 - Љиљана Солунац, из Лапова– председница,

 - Миодраг Миљић, из Лапова.

 **Из реда запослених:**

- Вукица Петровић, из Лапова.

**Члан 2.**

Права и дужности чланова Надзорног одбора утврђени су Статутом Општинске библиотеке „Слово“ у Лапову.

**Члан 3.**

Решење објавити у „Службеном гласнику општине Лапово“.

**О б р а з л о ж е њ е**

Правни основ за доношење овог Решења садржан је у члану 32. став 1. тачка 9. Закона о локалној самоуправи и члану 37. став 1. тачка 12. Статута општине Лапово, којима је прописано да Скупштина општине именује и разрешава управне и надзорне одборе установа чији је оснивач, у складу са Законом.

Законом о култури у члану 45. прописано је да надзорни одбор има три члана и обавља надзор над пословањем установе, као и да чланове надзорног одбора именује и разрешава оснивач, а да председника надзорног одбора именује оснивач из реда чланова надзорног одбора, док је одредбама члана 46. прописано да ако је оснивач установе јединица локалне самоуправе, највише једна трећина чланова надзорног одбора именује се из реда запослених у установи, на предлог репрезентативног синдиката установе, а уколико не постоји репрезентативни синдикат, на предлог већине запослених.

Одлуком о усклађивању Одлуке о оснивању Општинске библиотеке „Слово“ у Лапову са Законом о култури („Службени гласник општине Лапово“ бр. 9/23) , одредбама члана 28. став 4. је прописано да надзорни одбор чине два представника оснивача и један представник запослених у установи.

 Разлог за доношење овог Решења је истек мандата чланова овог органа управљања и потреба именовања нових чланова.

На предлог овлашћених предлагача, донето је Решење као у диспозитиву.

**ПРЕДСЕДНИЦА**

**Мирела Раденковић**